als_Latn dik_Latn sag_Latn
Britanikët kanë vendosur me votë. Nga rezultatet, konservatorët e Theresa May nuk mundën dot të marrin shumicën parlamentare. Mediat e huaja raportojnë se konservatorët në krahasim me zgjedhjet e mëparshme humbën mbi dhjetë vende në Parlament.
Midis atyre që humbën janë edhe pesë ministra të qeverisë May, të cilët nuk arritën të mbanin vendin e tyre në Parlament.
Ky rezultat cilësohet dështim për kryeministren aktuale, Theresa May, e cila thirri këto zgjedhje për të forcuar pozitat e saj në bisedimet me BE-në, në lidhje me BREXIT.
Rivali i saj, Laburisti Jeremy Corbyn i bëri thirrje kryeministres May, që të dorëhiqet, për shkak të rezultatit në zgjedhje, por ajo pas rezultatit ka theksuar se vendit i duhet stabilitet. “Në këtë kohë më shumë se çdo gjë tjetër ky vend ka nevojë për stabilitet”- tha ajo.
Mbreme vone sondazhet treguan se partia Konservatore e kryeministres britanike, Theresa May, fitoi 314 ulëse në Parlament, tregojnë exit poll-et e para të zgjedhjeve të së enjtes.
Sipas tyre, Laburistët kanë dalë të dytët, me 266 vende. Gjithnjë sipas exit poll-eve, Konservatorët vështirë se do të sigurojnë shumicën absolute në Parlamentin 650-vendesh, për të qeverisur të vetëm, raporton rel.
Partia Kombëtare Skoceze ka siguruar 34 mandate, ndërsa Liberal-Demokratët 14.
Theresa May, nëse nuk arrin të formojë e vetme qeverinë, do të duhet të bëjë koalicion ose të qeverisë me mbështetjen e disa prej partive më të vogla.
Kjo, sipas vlerësimeve të agjencisë Reuters, mund të shkaktojë trazira në skenën e brendshme politike dhe të shtyjë negociatat për daljen e Britanisë nga Bashkimi Evropian, të cilat duhet të nisin më 19 qershor.
May i ka thirrur zgjedhjet e parakohshme në fillim të prillit, me qëllim forcimin e pozicionit të saj në negociatat për Brexit.
Këto negociata do të ndikojnë punësimin në Britani, pagat, çmimet e banesave, normat e interesit, migrimin, nivelin e tregtisë, mbrojtjen dhe sigurinë, financat publike dhe shërbimet pubike.
May, gjatë fushatës zgjedhore, ka thënë se opozita do që të pengojë vullnetin e popullit britanik për dalje nga BE-ja.
Sondazhet e para për zgjedhjet në Britani tregojnë se Theresa May është në avantazh ndaj Jeremy Corby-n.
Po sipas këtyre sondazheve, May mund të dalë në avantazh me 50 përfaqësues.
Zgjedhjet parlamentare pritet të kenë ndikim edhe në vendimin e Skocisë, për të mbajtur ose jo referendum të ri për pavarësi nga Mbretëria e Bashkuar.
Britania e Madhe është totalisht e blinduar në këto zgjedhje. Edhe fushata zgjedhore u përqendrua te siguria kombëtare, pas tre sulmeve terroriste që goditën vendin në 3 muaj. Me rastin e zgjedhjeve nuk mungoi as satira e revistës së fort debatuar franceze “Charlie Hebdo”, e cila doli me kopertinën e Kryeministres May me kokë të prerë.
Tensioni i zgjedhjeve përfshiu edhe ekipet e xhirimit të mediave britanike, të cilat kaluan deri në përballje fizike për vendin e parë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn